Gníomhaireacht an Aontais Eorpaigh um Chibearshlándáil

Is gníomhaireacht an Aontais Eorpaigh í Gníomhaireacht an Aontais Eorpaigh um Chibearshlándáil (Béarla: European Union Agency for Cybersecurity).  Tá sí lonnaithe san Aithin, an Ghréig agus oifigí aici sa Bhruiséil, an Bheilg agus Heraklion, an Ghréig.

 Stair 
Cruthaíodh ENISA sa bhliain 2004 le Rialachán (AE) Uimh. 460/2004 faoin ainm Gníomhaireacht an Aontais Eorpaigh um Shlándáil Gréasáin agus Faisnéise (Béarla: European Union Agency for Network and Information Security (ENISA)).  Tháinig sí ar an bhfód ar an 1d Meán Fómhair 2005.

Sa bhliain 2013, aisghaireadh Rialacháin 460/2004 agus cuireadh ina áit Rialachán Uimh. 526/2013, aitheanta faoin teideal an Gníomh um Chibearshlándáil.

Ansin sa bhliain 2019, aisghaireadh an gníomh úd agus cuireadh ina áit an rialachán is déanaí, Rialachán Uimh. 2019/881 a thug a ainm reatha d'ENISA, agus a chuir béim ar dheimhniú i ndáil le cibearshlándáil theicneolaíocht na faisnéise agus na cumarsáide.

 Eagraíocht 
Tá ENISA faoi bhainistíocht stiúrthóir feidhmiúcháin tacaithe le foireann saineolaithe as réimsí amhail is tionscal na dteicneolaíochtaí faisnéise agus cumarsáide, grúpaí tomhaltóirí agus an saol acadúil.  Tá sí faoi mhaoirseacht Bord Feidhmiúcháin agus Bord Bainistíochta, le hionadaithe orthu siúd óna ballstáit, an Coimisiún agus eile. 

Bunaíodh Líonra na nOifigeach Náisiúnta Idirchaidrimh sa bhliain 2004 mar nasc neamhfhoirmiúil leis na ballstáit.  As 27ú Meitheamh 2019 ar aghaidh, is comhlacht reachtúil ENISA é seo.

Tá Grúpa Comhairleach ann chomh maith a thugann tacaíocht leis an ngníomhaireacht.  Tá 33 ball sa ghrúpa, ceaptha mar bhaill “ainmnithe” agus “ad personam”.  Díríonn an grúpa aird ENISA ar ceisteanna ábhartha.

Sa bhliain 2023, bhí buiséad €25.2 milliún ag an ngníomhaireacht.

 Comórtas 
Ón mbliain 2022 ar aghaidh, tá comórtas cibearshlándála eagraithe ag ENISA, darb ainm Dúshlán Chibearshlándála Idirnáisiúnta.  The agency has also been involved in organizing the European Cybersecurity Challenge.

 Stiúrthóirí Feidhmiúcháin 
 2004 - 2009: Mr Andrea Pirotti (an Iodáil)
 2009 – 2019: Dr Udo Helmbrecht (an Ghearmáin)
 2019 ar aghaidh: Juhan Lepassaar (an Eastóin)

 Naisc sheachtracha 
 Conas a oibríonn an tAontas Eorpach

 Tagairtí 

Catagóir:Gníomhaireachtaí an Aontais Eorpaigh